Ghinion teribil: După ce a avut, pe rând, malarie, febră dengue și Covid, un britanic a fost mușcat și de o cobră. Care este situația lui.
Britanicul lucrează la o organizație caritabilă din India. De când se află în India, el a avut Covid, malarie și febră dengue. Familia bărbatului a început o campanie GoFundMe.
Un britanic care a avut malarie, febră dengue și Covid-19 în timp ce lucra pentru o organizație caritabilă din India se luptă acum să se recupereze după o mușcătură veninoasă de cobră, relatează RT News.Ian Jones a fost mușcat de șarpe într-un sat lângă Jodhpur, în statul Rajasthan din vestul Indiei. Deși este norocos să supraviețuiască mușcăturii, el suferă acum de orbire și paralizie a picioarelor.Familia bărbatului din Insula Wight spune că a petrecut aproape două săptămâni în terapie intensivă și a părăsit spitalul din cauza lipsei de paturi și a numărului mare de pacienți cu coronavirus.Jones este "înspăimântat" de starea sa, dar medicii lui speră că va putea să-și revină complet.Familia acestuia a pornit o campanie GoFundMe pentru a strânge fondurile necesare aducerii lui acasă, plus costurile spitalizării.Campania a avut ca scop strângerea de 8.000 de lire sterline, și deja a strâns aproape 18.000.